14. ΑΠΟΦΑΣΙΣ ΥΠΟΥΡΓΟΥ ΚΟΙΝ. ΥΠΗΡΕΣΙΩΝ Αριθ. 29/745 της 31 Ιαν./5 Φεβρ. 1977 (ΦΕΚ Β΄ 77) Περί προσθήκης διατάξεως εις την παρ. 1 του άρθρ. 9 του Β΄ μέρους του Καταστατικού του ΤΑΝΠΥ και ανακαθορισμού των υπ’ αυτού καταβαλλομένων συντάξεων. Έχοντες υπ’ όψει: 1.Τας διατάξεις του άρθρ. 5 του Α.Ν. 275/1936 «περί συστάσεως Ταμείου Ασφαλίσεως Ναυτικών Πρακτόρων και Υπαλλήλων» (ΦΕΚ 470/1936 τ.Α΄). 2.Την υπ’ αριθ. Δ3/2861/1976 κοινήν απόφασιν του Πρωθυπουργού και του Υπουργού Κοιν. Υπηρεσιών «περί αναθέσεως αρμοδιοτήτων εις τους Υφυπουργούς Κοιν. Υπηρεσιών» (ΦΕΚ 1192/1976 τ.Β΄). 3.Το υπ’ αριθ. 03080/2694/18.12.1976 έγγραφον του Υπουργείου Συντονισμού. 4.Τας διατάξεις των άρθρ. 8 και 9 του Β΄ μέρους του Καταστατικού Οικονομικής και Ασφαλιστικής Οργανώσεως του Τ ΑΝΠΥ. 5.Γνώμην του Δ/κού Συμβουλίου του ΤΑΝΠΥ διατυπωθείσαν κατά τας υπ’ αριθ. 2443/7.10.1976 και 2452/8.12.1976 συνεδριάσεις αυτού, αποφασίζομεν: 1.Συμπληρούμεν την παρ. 1 του άρθρ. 9 του Β΄ μέρους του Καταστατικού Οικονομικής και Ασφαλιστικής Οργανώσεως του Ταμείου Ασφαλίσεως Ναυτικών Πρακτόρων και Υπαλλήλων δια προσθήκης διατάξεως ως εδαφ. γ΄ εχούσης ούτω: «γ)Εφ’ όλων των συνταξιοδοτικών περιπτώσεων επί των οποίων ο ασφαλιστικός κίνδυνος επήλθε μετά την ισχύν των διατάξεων του Ν.Δ. 346/1974 ο κατά το εδάφ. α΄ της παρούσης παρ. υπολογισμός της συντάξεως γίνεται ως εξής: αα)Αι μέχρι της 31 Μαρτ. 1974 ασφαλιστικαί κλάσεις εις τας οποίας ήτο κατατεταγμένος ο συνταξιοδοτηθείς ησφαλισμένος προσαρμόζονται προς την υπό των διατάξεων του άρθρ. 1 του Ν.Δ. 346/1974 (τόμ. 15Β σελ. 70,805) προβλεπομένην κλίμακα δια τους ησφαλισμένους του Ι.Κ.Α. κατά την ακόλουθον αντιστοιχίαν: Η πρώτη έως και πέμπτη ασφαλιστική κλάσις εις την αντίστοιχον πρώτην του άρθρ. 1 του Ν.Δ. 346/1974 τοιαύτην, η έκτη εις την δευτέραν, η εβδόμη εις την τρίτην, η ογδόη εις την τετάρτην, η ενάτη εις την πέμπτην, η δεκάτη εις την έκτην, η ενδεκάτη εις την εβδόμην, η δωδεκάτη εις την ογδόην, η δεκάτη τρίτη εις την ενάτην, η δεκάτη τετάρτη εις την δεκάτην και η δεκάτη πέμπτη εις την ενδεκάτην. ββ)Εις τας κατά τα ανωτέρω προσαρμοζομένας ασφαλιστικάς κλάσεις, προστίθενται και αι από 1 Απρ. 1974 και μέχρι της επελεύσεως του ασφαλιστικού κινδύνου ασφαλιστικαί κλάσεις εις τας οποίας είναι κατατακτέος ο δικαιούμενος συντάξεως ησφαλισμένος βάσει των εντός της χρονικής ταύτης περιόδου πραγματοποιηθεισών καταβολών. Δια της αριθμητικής αθροίσεως πασών των ασφαλιστικών τούτων κλάσεων εξευρίσκεται ο περί ου το εδαφ. β΄ της παρούσης παρ. μέσος όρος. Αι διατάξεις του παρόντος εδαφίου έχουν εφαρμογήν και επί των συνταξιοδοτικών περιπτώσεων των οποίων το ύψος της συντάξεως υπελογίσθη κατ’ εφαρμογήν των διατάξεων του Ν.Δ. 346/1974 του Π.Δ. 199/1975 (τόμ. 15Β 2  σελ. 286,19) της από 4 Φεβρ. 1976 Πράξεως Νομοθετικού περιεχομένου (ΦΕΚ 21/4.2.76 τ.Α΄) της κυρωθείσης δια του Νόμ. 321/1976 ως και της υπ’ αριθ. 21/21/827/1976 ημετέρας αποφάσεως (τόμ. 15Β 2  σελ. 286,21) του ποσού της συντάξεως των επικουρικώς ησφαλισμένων υπολογιζομένου δι’ εφαρμογής της παρ. 2 του παρόντος άρθρου ως αύτη ισχύει κατόπιν της δια της υπ’ αριθ. 917/69/5.3.1969 ημετέρας αποφάσεως (ΦΕΚ 202/21.3.69 τ.Β΄) επελθούσης τροποποιήσεώς της». 2.Από 1 Δεκ. 1976 αι υπό του Ταμείου Ασφαλίσεως Ναυτικών Πρακτόρων και Υπαλλήλων χορηγούμεναι συντάξεις ανακαθορίζονται κατ’ αντιστοιχίαν προς τα οριζόμενα υπό της από 4 Φεβρ. 1976 πράξεως Νομοθετικού περιεχομένου της κυρωθείσης δια του Νόμ. 321/76 και της κατ’ εξουσιοδότησιν ταύτης εκδοθείσης υπ’ αριθ. 21/21/827/ 28.2.1976 ημετέρας αποφάσεως ως και βάσει των διατάξεων της παρ. 1 της παρούσης εφ’ όσον δεν αντίκεινται εις τας διατάξεις των άρθρ. 8 και 9 του Β΄ μέρους του Καταστατικού Οικονομικής και Ασφαλιστικής Οργανώσεως του ΤΑΝΠΥ των οποίων επιφυλάσσεται η εφαρμογή. Από της αυτής ως άνω ημερομηνίας αναπροσαρμόζονται και τα υπό του ανωτέρω Ταμείου καταβαλλόμενα κατώτατα όρια συντάξεων δια μεν τους συνταξιούχους εκ κυρίας ασφαλίσεως εις δρχ. 2.500 μηνιαίως δια δε τους δικαιούχους αυτών εις δρχ.2.200 μηνιαίως επιφυλασσομένων και εν προκειμένω όσον αφορά τους συνταξιούχους εξ επικουρικής ασφαλίσεως ή τους τοιούτους εκ διαδοχικής (κυρίας και επικουρικής) ασφαλίσεως ως και τους δικαιούχους αμφοτέρων των κατηγοριών τούτων των διατάξεων της παρ. 1 του άρθρ. 8 και της παρ. 2 του άρθρ. 9 του Β΄ μέρους του Καταστατικού του Ταμείου. Αι κατά τα ανωτέρω αναπροσαρμοζόμεναι συντάξεις υπόκεινται εις τον κατά την παρ. 11 του άρθρ. 29 του Α.Ν. 1846/1951 ως αντικατεστάθη υπό της παρ. 2 του άρθρ. 6 του Ν.Δ. 4104/1960 και εν συνεχεία υπό της παρ. 2 του άρθρ. 12 του Ν.Δ. 4476/1965 περιορισμόν (ανώτατον όριον καταβλητέας συντάξεως) (τόμ. 15Β σελ. 21-70, 43-70, 63 αντιστοίχως). Με την παρ. 5 άρθρ. 24 της Φ29/1455/1977 απόφ. Υπ. Κοιν. Υπηρεσιών (κατωτ. αριθ. 16), η ανωτέρω απόφαση εξακολουθεί να ισχύει.